钦定古今图书集成/明伦汇编/交谊典/第015卷 > 《游宝石山有怀旧游诸友》史鉴
## 钦定古今图书集成/明伦汇编/交谊典/第015卷 > 《游宝石山有怀旧游诸友》史鉴

山灵谢逋客，阴云故弥漫。〈叶〉淫雨日潺潺。朝来稍停
倦。出门望西湖。如见故人面。眷兹宝石峰。楼台忆曾
馆。〈叶〉老僧拥破衲，松下一笑粲。〈叶〉兴怀旧游者，零落
已将半。〈叶〉凄然不成欢，临风发长叹。〈叶〉主人远追随，
况乃集文彦。共言春将归，与子同饮饯。徙倚被层阑，
逍遥寄华燕。畅心风振衣，属耳泉鸣涧。无端雾雨霏，
须臾益零乱。〈叶〉初疑水气浮，复讶山林暗。〈叶〉佳景能
娱人，过眼无留盻。〈叶〉一适乃云可，得丧非所患。〈叶〉嗟
彼“《牛山游》，胡为泪如霰。”